## Innovació finança a Agres la transformació d’un camí per als vianants en una ruta saludable i intel·ligent

*** Nuria Montes visita la localitat per a conéixer esta iniciativa, que ha rebut 27.000 euros d’ajuda en el marc del programa Territoris Innovadors​​​​​​​**

La consellera d’Innovació, Indústria, Comerç i Turisme, Nuria Montes, ha visitat Agres per a conéixer el projecte ‘Agres, fent camí’, que impulsa l’Ajuntament d’esta localitat alacantina amb el suport del Consell, i que permetrà transformar un camí per als vianants en un espai urbà saludable i intel·ligent.

Acompanyada per l’alcaldessa d’este municipi, María García, la consellera s’ha desplaçat fins a esta actuació, que pretén incentivar el passeig i l’activitat física entre els veïns i veïnes. La Conselleria d’Innovació ha destinat ajudes per valor de 27.000 en el marc del programa Territoris Innovadors, per a dur a terme esta iniciativa.

Fecha: 12/10/2024